CELEX: 62008CN0093
Language: mt
Date: 2008-02-28 00:00:00
Title: Kawża C-93/08: Talba għal deċiżjoni preliminari magħmula mill-Augstākās tiesas Senāta (Repubblika tal-Latvja) fit- 28 ta' Frar 2008 — SIA Schenker vs Valsts ieņēmumu dienests

24.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 128/21
            
         Talba għal deċiżjoni preliminari magħmula mill-Augstākās tiesas Senāta (Repubblika tal-Latvja) fit-28 ta' Frar 2008 — SIA Schenker vs Valsts ieņēmumu dienests
   (Kawża C-93/08)
   (2008/C 128/37)
   Lingwa tal-kawża: Il-Latvjan
   Qorti tar-rinviju
   Augstākās tiesas Senāta.
   Partijiet fil-kawża prinċipali
   
      Rikorrenti: SIA Schenker
   
      Konvenuta: Valsts ieņēmumu dienests
   Domanda preliminari
   L-Artikolu 11 tar-Regolament Nru 1381/2003 (1), għandu jiġi interpretat fis-sens li jipprekludi l-possibbiltà li tiġi imposta sanzjoni fuq id-dikjarant, jew fuq il-proprjetarju ta' oġġetti taħt il-liġi nazzjonali, meta d-detentur tad-drittijiet tal-proprjetà intellettwali (id-detentur tad-drittijiet) jilħaq ftehim, mad-dikjarant jew mal-proprjetarju ta' dawn l-oġġetti, sabiex jabbandunawhom biex jiġu distrutti, jew jidħol f'diskussjonijiet dwar il-possibbiltà li l-oġġetti jiġu abbandunati biex jiġu distrutti, u matul din il-proċedura, l-awtoritajiet doganali jirċievu informazzjoni li l-oġġetti huma ffalsifikati?
   
      (1)  Ir-Regolament tal-Kunsill (KE) Nru 1383/2003 tat-22 ta' Lulju 2003 li jikkonċerna azzjoni doganali kontra merkanzija suspettati li jiksru ċerti drittijiet ta' proprjetà intellettwali u l-miżuri li għandhom jittieħdu kontra merkanzija li jinsabu li jkunu kisru dawk id-drittijiet (ĠU L 196, p. 7).